EB/Streymur hevur í kvøld gjørt ein eitt ára sáttmála við Jákup Højgaard, sum higartil hevur leikt við B36. Jákup er málmaður, og hann hevur síðani 2011 spælt 77 dystir við unglingaliði og næstbesta liði hjá B36. Jákup hevur eisini roynt Effo-fótbólt, tí í dysti móti AB 1. juni í fjør spældi hann seinna hálvleik, eftir at Tórður bleiv skaddur í dystinum. Í 2012 spældi hann eisini ein heilan dyst og varð innskiftur ein dyst í Effo-deildini. Harumframt hevur Jákup verið úttikin til bæði U17, U19 og U21 landsliðini, so talan er um ein lovandi ungan málverja, sum EB/Streymur nú fær í sín hóp. Vit ynskja Jákupi góða eydnu her norðuri hjá okkum! EB/Streymur hevur gjørt avtalu við Brian Olsen, sum eisini kemur at stríðast fyri teir blá/svørtu í 2015. Brian er uppvaksin í EB/Streymi og hevur í vaksnadeildunum so at siga bert spælt við EB/Streymi. Undantak er seinna hálva í 2012, tá hann spældi við 07 Vestur í 1. deild. Brian hevur síðani 2002 skotið 41 mál fyri EB/Streym í 253 dystum. Vit ynskja Brian bestu eydnu hetta kappingarárið eisini! Ungdómsdeildin hjá EB/Streymi selur fýrverk í Á-handlinum við Norðskála leygardagin 27/12, mánadagin 29/12, týsdagin 30/12 og nýggjársaftan 31/12, og í ítróttahøllini á Eiði mánadagin 29/12, týsdagin 30/12 og nýggjársaftan 31/12. Í Á-handlinum við Norðskála er soleiðis opið: Mánadagin 29-12-2014, kl. 10.00 til 20.00 Týsdagin 30-12-2014, kl. 10.00 til 20.00 Mikudagin 31-12-2014, kl. 10.00 til 14.00 Í Ítróttarhøllini á Eiði er soleiðis opið: Mánadagin 29-12-2014, kl. 14.00 til 20.00 Týsdagin 30-12-2014, kl. 14.00 til 20.00 Mikudagin 31-12-2014, kl. 10.00 til 14.00 Kom og stuðla EB/Streymi við at keypa fýrverkið frá okkum!